**ชื่อผู้ศึกษา** ปนัดดา วงค์จันตา

**ชื่อเรื่องวิจัย** รายงานการประเมินโครงการพัฒนาศักยภาพด้านศิลปะสำหรับนักเรียนที่มีความบกพร่องทางการได้ยิน

ระดับชั้นมัธยมศึกษาของโรงเรียนเศรษฐเสถียร ในพระราชูปถัมภ์

**ปีที่วิจัยสำเร็จ** 2564

**สถานที่วิจัย** โรงเรียนเศรษฐเสถียร ในพระราชูปถัมภ์ กรุงเทพมหานคร

**บทคัดย่อ**

 การวิจัยครั้งนี้มีวัตถุประสงค์ คือ 1) เพื่อประเมินโครงการพัฒนาศักยภาพด้านศิลปะสำหรับนักเรียนที่มีความบกพร่องทางการได้ยิน ระดับชั้นมัธยมศึกษาของโรงเรียนเศรษฐเสถียร ในพระราชูปถัมภ์ ทั้ง 4 ด้าน ได้แก่ (1)ด้านบริบท (Context) (2) ด้านปัจจัยนำเข้า (Input) (3) ด้านกระบวนการ (Process) และ (4) ด้านผลผลิต (Product) 2) เพื่อประเมินความพึงพอใจของผู้บริหาร ครู ผู้ปกครองและนักเรียน ของโรงเรียนเศรษฐเสถียร ในพระราชูปถัมภ์ ต่อโครงการพัฒนาศักยภาพด้านศิลปะสำหรับนักเรียนที่มีความบกพร่องทางการได้ยิน ระดับชั้นมัธยมศึกษาของโรงเรียนเศรษฐเสถียร ในพระราชูปถัมภ์ กลุ่มตัวอย่าง เลือกมาโดยการสุ่มตัวอย่างแบบแบ่งชั้น (Stratified random sampling) ได้แก่ ครู จำนวน 32 คน ผู้ปกครอง จำนวน 34 คนและนักเรียน จำนวน 36 คน เครื่องมือที่ใช้ได้แก่ แบบสอบถามการประเมินซึ่งแบบสอบถามใน 4 ด้าน มีค่าความเชื่อมั่น 0.98 แบบประเมินความพึงพอใจ มีค่าความเชื่อมั่น .95 และแบบประเมินศักยภาพด้านศิลปะสำหรับนักเรียนที่มีความบกพร่องทางการได้ยินฯ มีค่าความเชื่อมั่นของผู้ประเมินเท่ากับ 0.97 สถิติที่ใช้ในการวิจัยได้แก่ ค่าเฉลี่ยเลขคณิต ส่วนเบี่ยงเบนมาตรฐานและสถิติทดสอบ t-test

**ผลการประเมิน พบว่า**

**1.** ผลการประเมินโครงการพัฒนาศักยภาพด้านศิลปะสำหรับนักเรียนที่มีความบกพร่องทางการได้ยิน ระดับชั้นมัธยมศึกษาของโรงเรียนเศรษฐเสถียร ในพระราชูปถัมภ์ ทั้ง 4 ด้าน ในภาพรวมอยู่ในระดับมากที่สุด (=4.63, S.D. =.20) เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ ด้านผลผลิต อยู่ในระดับมากที่สุด (=4.71, S.D. =.17) ด้านกระบวนการ อยู่ในระดับมากที่สุด (=4.61, S.D. =.23) ด้านปัจจัยนำเข้า (=4.60, S.D. =.22) ส่วนด้านที่มีคะแนนน้อยที่สุด คือ ด้านสภาวะแวดล้อม อยู่ในระดับมากที่สุด (=4.59, S.D. =.24)รายละเอียดดังนี้ ดังนี้

 **1.1. ด้านสภาวะแวดล้อม** โดยภาพรวม พบว่า มีความสอดคล้องอยู่ ในระดับมากที่สุด (=4.59, S.D. =.24) เมื่อพิจารณารายข้อพบว่า ข้อที่มีผลการประเมินสูงสุด คือ เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ การดำเนินงานโครงการสนองต่อนโยบายการลดเวลาเรียน เพิ่มเวลารู้ของสำนักงานคณะกรรมการการศึกษาขั้นพื้นฐาน อยู่ในระดับมากที่สุด (=4.75, S.D. =.44) ห้องเรียนศิลปะมีต้นแบบผลงานภาพวาด งานปั้น สร้างแรงจูงใจแก่นักเรียนได้ดี อยู่ในระดับมากที่สุด (=4.66, S.D. =.48) การกำหนดกิจกรรมสอดคล้องกับการขับเคลื่อนยุทธศาสตร์การศึกษา ของระทรวงศึกษาธิการ การมีส่วนร่วมในการจัดการศึกษา แหล่งเรียนรู้ทั้งภายในโรงเรียนและภายนอกโรงเรียนตรงกับวัตถุประสงค์ของโครงการ ผู้บริหาร ครู และบุคลากรทางการศึกษา รวมถึงผู้เกี่ยวข้องในการดำเนินงานให้การยอมรับว่าเป็นโครงการที่จะเกิดการพัฒนาและมีความคุ้มค่าในการดำเนินงาน และชุมชน ท้องถิ่น และผู้ปกครองนักเรียนเห็นความสำคัญและยอมรับว่าเป็นโครงการที่เป็นประโยชน์ต่อนักเรียนที่บกพร่องทางการได้ยิน อยู่ในระดับมากที่สุด (=4.59, S.D. =.50)

 **1.2. ด้านปัจจัยนำเข้า** โดยภาพรวม พบว่า มีีความเพียงพอ เหมาะสมอยู่ในระดับมากที่สุด (=4.60,S.D.=.22) เมื่อพิจารณาแต่ละรายการเรียงลำดับจากมากไปหาน้อยได้ ดังนี้ ปัจจัยด้านสื่อ อุปกรณ์ อยู่ในระดับมากที่สุด (=4.69,S.D.=.23) ปัจจัยด้านบริหารจัดการ อยู่ในระดับมากที่สุด (=4.60,S.D.=.21) ปัจจัยด้านบุคลากร อยู่ในระดับมากที่สุด (=4.57,S.D.=.23) ปัจจัยด้านงบประมาณ อยู่ในระดับมากที่สุด (=4.57,S.D.=.31) เพื่อประเมินรายข้อพบว่าโรงเรียนมีความพร้อมด้านปริมาณ และสภาพการใช้งานของเครื่องมือ สื่อ วัสดุ อุปกรณ์ สำหรับพัฒนาศักยภาพด้านศิลปะสำหรับนักเรียน อยู่ในระดับมากที่สุด (=4.91,S.D.=.30)

 **1.3. ด้านกระบวนการ** โดยภาพรวมพบว่าด้านกระบวนการของโครงการพัฒนาศักยภาพด้านศิลปะ ฯ โดยภาพรวมมีระดับการปฏิบัติอยู่ในระดับมากที่สุด (=4.61, S.D. =.23) เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ การปฏิบัติตามแผน (Do) อยู่ในระดับมากที่สุด (=4.67, S.D.=.22) การแก้ไขปัญหา (Action) อยู่ในระดับมากที่สุด (=4.66, S.D. =.25) ) การวางแผน (Plan) อยู่ในระดับมากที่สุด (=4.58, S.D. =.24) การตรวจสอบ (Check) อยู่ในระดับมากที่สุด (=4.54, S.D. =.30) เพื่อประเมินรายข้อพบว่าการจัดการเรียนรู้ศิลปะ ในวันเสาร์เวลา 09:00 น.-11:00 น. มีระดับปฏิบัติอยู่ในระดับมากที่สุด (=4.91, S.D. =.30)

 **1.4. ด้านผลผลิต** โดยภาพรวมพบว่าด้านผลผลิตของโครงการพัฒนาศักยภาพด้านศิลปะ ฯ โดยภาพรวม มีระดับความสำเร็จอยู่ในระดับมากที่สุด (=4.71, S.D. =.17) เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ ผลสำเร็จตามวัตถุประสงค์ของโครงการ อยู่ในระดับมากที่สุด (=4.76, S.D. =.22) คุณค่าและประโยชน์ของโครงการ อยู่ในระดับมากที่สุด (=4.71, S.D. =.20) ผลที่เกิดกับนักเรียน อยู่ในระดับมากที่สุด (=4.68, S.D. =.21) เพื่อประเมินรายข้อพบว่า โครงการทำให้นักเรียนมีความรู้ ทักษะและประสบการณ์ด้านศิลปะเพิ่มสูงขึ้น มีระดับความสำเร็จอยู่ในระดับมากที่สุด (=4.94, S.D. =.25) นักเรียนมีศักยภาพด้านศิลปะก่อนและหลังการการร่วมโครงการฯ แตกต่างกันมีนัยสำคัญทางสถิติที่ระดับ 0.05 โดยความสามารถหลังร่วมโครงการฯ สูงกว่าก่อนร่วมโครงการทุกด้าน

**2. ผลการประเมินความพึงพอใจต่อ**โดยภาพรวมพบว่าผลการประเมินความพึงพอใจของครูและผู้ปกครอง ในภาพรวม อยู่ในระดับมากที่สุด (=4.73,S.D.=.32) เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ การแลกเปลี่ยนประสบการณ์ของนักเรียนเกี่ยวกับผลงานศิลปะกับผู้ทรงคุณวุฒิ อยู่ในระดับมากที่สุด (=4.84,S.D.=.37) หน่วยงานในชุมชนและผู้เกี่ยวข้องยอมรับความสามารถของนักเรียน ด้านศิลปะ อยู่ในระดับมากที่สุด (=4.83,S.D.=.38) และโครงการมีล่ามภาษามือสื่อสารสื่อสารกับนักเรียนตลอดกิจกรรม นักเรียนมีทักษะและเทคนิคในการใช้วัสดุ อุปกรณ์และกระบวนการทางศิลปะที่สูงขึ้น (=4.81,S.D.=.40)

ผลการประเมินความพึงพอใจของนักเรียนในภาพรวม อยู่ในระดับมากที่สุด (=4.74, S.D. =.29) เมื่อพิจารณาแต่ละรายการเรียงลำดับ จากมากไปหาน้อยได้ ดังนี้ กิจกรรมการเรียนศิลปะกับผู้ทรงคุณวุฒิด้านศิลปะ (ศิลปิน) อยู่ในระดับมากที่สุด(=4.94, S.D. =.23) หน่วยงานในชุมชนและผู้เกี่ยวข้องยอมรับความสามารถของนักเรียน ด้านศิลปะ อยู่ในระดับมากที่สุด (=4.92, S.D. =.28) มีล่ามภาษามือสื่อสารสื่อสารกับนักเรียนตลอดกิจกรรม อยู่ในระดับมากที่สุด (=4.89, S.D. =.32)